Komission asetus (EY) N:o 1250/97, annettu 30 päivänä kesäkuuta 1997, yhteisön puhdistamoihin toimitettavan raa'an ruokosokerin tuontia koskevien tariffikiintiöiden avaamisesta ja hallinnoinnista annetun asetuksen (EY) N:o 1507/96 liitteen I muuttamisesta



Virallinen lehti nro L 173 , 01/07/1997 s. 0092 - 0093



KOMISSION ASETUS (EY) N:o 1250/97, annettu 30 päivänä kesäkuuta 1997, yhteisön puhdistamoihin toimitettavan raa'an ruokosokerin tuontia koskevien tariffikiintiöiden avaamisesta ja hallinnoinnista annetun asetuksen (EY) N:o 1507/96 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1599/96 (2), ja erityisesti sen 16 artiklan 1 kohdan, 37 artiklan 6 kohdan ja 39 artiklan, ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (3) ja erityisesti sen 1 artiklan, sekä katsoo, että yhteisön puhdistamoihin toimitettavan raa'an ruokosokerin tuontia koskevien tariffikiintiöiden avaamisesta ja hallinnoinnista 29 päivänä heinäkuuta 1996 annetussa komission asetuksessa (EY) N:o 1507/96 (4), sellaisena kuin se on muutettuna asetuksella (EY) N:o 385/97 (5), vahvistetaan vuotuisen tariffikiintiön määräksi 85 463 tel quel -tonnia raakaa ruokosokeria; 1 päivän heinäkuuta 1996 ja 30 päivän kesäkuuta 1997 väliseksi ajaksi kiintiön määräksi on kuitenkin vahvistettu 128 195 tel quel -tonnia raakasokeria, asetuksen (EY) N:o 1507/96 liitteessä I vuotuinen tuontitariffikiintiö jaetaan ensimmäiseksi 1 päivän heinäkuuta 1996 ja 30 päivän kesäkuuta 1997 väliseksi soveltamisjaksoksi alkuperämaittain kolmen vuoden viitejakson aikana yhteisöön suuntautuneen tuonnin perusteella laaditun jakoperusteen mukaisesti, ensimmäisen vuotuisen jakson kokemusten perusteella 85 463 tonnin kiintiö olisi 1 päivästä heinäkuuta 1997 jaettava toiseksi ja tuleviksi vuotuisiksi jaksoiksi alkuperämaittain käyttäen samaa jakoperustetta, sanotun kuitenkaan rajoittamatta kokemusten perusteella tarvittaessa tehtävää jakoperusteen mukauttamista, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1507/96 liite I tämän asetuksen liitteellä. 2 artikla Tämä asetus tulee voimaan 1 päivänä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 177, 1.7.1981, s. 4 (2) EYVL N:o L 206, 16.8.1996, s. 43 (3) EYVL N:o L 146, 20.6.1996, s. 1 (4) EYVL N:o L 189, 30.7.1996, s. 82 (5) EYVL N:o L 60, 1.3.1997, s. 51 LIITE "LIITE I Kiintiön jako alkuperämaittain tel quel -tonneina raakaa ruokosokeria kunakin 1 päivän heinäkuuta ja seuraavan 30 päivän kesäkuuta välisenä ajanjaksona >TAULUKON PAIKKA>